DA Den Europæiske Unions Tidende L 204/112

Kun de originale FN/ECE-tekster har retlig virkning i henhold til folkeretten. Dette regulativs nuværende status og ikrafttrædelsesdato bør kontrolleres i den seneste version af FN/ECE's statusdokument TRANS/WP.29/343/, der findes på adressen:

http://www.unece.org/trans/main/wp29/wp29wgs/wp29gen/wp29fdocstts.html.

Ændringer til regulativ nr. 138 fra De Forenede Nationers Økonomiske Kommission for Europa (FN/ECE) — Ensartede forskrifter for godkendelse af støjsvage køretøjer til vejtransport for så vidt angår deres begrænsede hørbarhed

Ændringer til regulativ 138 offentliggjort i EUT L 9 af 13. januar 2017

Omfattende:

Supplement 1 til den oprindelige udgave af regulativet — Ikrafttrædelsesdato: 10. oktober 2017

Ændringsserie 01 — Ikrafttrædelsesdato: 10. oktober 2017

Punkt 1 affattes således:

»1. ANVENDELSESOMRÅDE Dette regulativ finder anvendelse på elkøretøjer i klasse M og N, som kan fremdrives i normal tilstand, i bakgear eller mindst i ét fremadgående gear, uden at en forbrændingsmotor er i drift (1), for så vidt angår deres hørbarhed.«

Punkt 2.7 affattes således:

»2.7. »pausefunktion«: en mekanisme, der gør det muligt for føreren at standse et AVAS-systems drift«.

Punkt 6.2.6 affattes således:

»6.2.6. Pausefunktion Enhver pausefunktion som defineret i punkt 2.7 er forbudt.«

Punkt 11 affattes således:

»11. OVERGANGSBESTEMMELSER 11.1. Indtil 30. juni 2019 kan ISO 10844:1994 anvendes som alternativ til ISO 10844:2014 for at kontrollere prøvebanens opfyldelse af de krav, der er fastsat i bilag 3, stk. 2.1.2, i dette regulativ. 11.2. Efter den officielle ikrafttrædelsesdato for ændringsserie 01 kan ingen kontraherende parter, der anvender dette regulativ, nægte at meddele eller nægte at anerkende typegodkendelse i henhold til dette regulativ som ændret ved ændringsserie 01. 11.3. Fra den 1. september 2019 er de kontraherende parter, der anvender dette regulativ, ikke forpligtet til at anerkende typegodkendelser i henhold til dette regulativ i dets oprindelige version udstedt første gang den 1. september 2019. 11.4. Indtil den 1. september 2021 skal de kontraherende parter, der anvender dette regulativ, anerkende typegodkendelser i henhold til dette regulativ i dets oprindelige version udstedt første gang den 1. september 2019. 11.5. Fra den 1. september 2021 er de kontraherende parter, der anvender dette regulativ, ikke forpligtet til at anerkende typegodkendelser i henhold til dette regulativ i dets oprindelige version. 11.6. Uanset punkt 11.3-11.5 ovenfor forbliver typegodkendelser meddelt efter den foregående ændringsserie til dette regulativ, og som ikke påvirkes af ændringsserie 01, imidlertid gyldige, og kontraherende parter, der anvender dette regulativ, skal anerkende dem. 11.7. Uanset ovenstående overgangsbestemmelser er kontraherende parter, hvis anvendelse af dette regulativ først træder i kraft efter ikrafttrædelsen af ændringsserie 01, ikke forpligtet til at anerkende typegodkendelser, som er meddelt i henhold til dette regulativ i dets oprindelige version, og kun forpligtet til at anerkende typegodkendelser meddelt i henhold til ændringsserie 01. 11.8. Kontraherende parter, der anvender dette regulativ, må ikke nægte at meddele typegodkendelse, eller udvidelser heraf i henhold til dette regulativ i dets oprindelige udgave.«

Bilag 1, Addendum til meddelelsesformular nr. ..., tekniske oplysninger, punkt 1.2 affattes således: